《马华父母叶氏挽词 其二》
宋代·王柏

瑶岩嵯峨兮龙翔凤飞，玄庐肃启兮松楸露晞。东望宰陇兮券台依依，灵辰不留兮夷床晓移。

紫萸黄菊兮奠祖一卮，熏炉经卷兮俨如生时。灵幄香销兮犹有嫔衣，音容寂寂兮万古永归。

龙㡛黼翣兮骖神魌，一声万里兮风号谷悲。

作者简介：王柏（1197-1274），字会之，婺州金华人。生于宋宁宗庆元三年，卒于度宗咸淳十年，年七十八岁。少慕诸葛亮为人，自号长啸，三十岁后以为“长啸非圣门持敬之道”，遂改号鲁斋。金华（今属浙江）人。从何基学，以教授为业，曾受聘主丽泽、上蔡等书院。度宗咸淳十年卒，年七十八，谥文宪。柏著述繁富，有《诗疑》、《书疑》等，大多已佚。其诗文集《甲寅稿》亦已佚，明正统间六世孙王迪裒集为《王文宪公文集》二十卷，由义乌县正刘同于正统八年（一四四三）刊行。事见《续金华丛书》本卷末附《王文宪公圹志》，《宋史》卷四三八有传。